ஐக்கிய அமெரிக்க மாநிலம்

அமெரிக்க ஐக்கிய நாட்டின் மாநிலம் என்பது தனது இறைமையை ஐக்கிய அமெரிக்காவின் கூட்டரசு உடன் பகிர்ந்து கொண்டுள்ள 50 அங்க அரசியல் அமைப்புகளில் ஒன்றாகும்.  ஒவ்வொரு மாநிலத்திற்கும் கூட்டரசிற்கும் இறையாண்மை பகிர்ந்து கொள்ளப்படுவதால் அமெரிக்கர்கள் கூட்டுக் குடியரசிற்கும் தாங்கள் வாழும் மாநிலத்திற்கும் குடியுரிமை பெற்றவர்களாவர். மாநில குடியுரிமையும் வாழ்விடமும் நெகிழ்வானவை; மாநிலங்களுக்கிடையே குடிபெயர எந்த அரசு அனுமதியும் தேவையில்லை. சில நீதிமன்றத் தடை பெற்றவர்கள் மட்டுமே குடிபெயர அனுமதி தேவை.

மக்கள் தொகையின்படி மிகச் சிறிய மாநிலமாக  600,000 மக்கட்தொகை கொண்ட வயோமிங்கும் மிகப்பெரிய மாநிலமாக 38 மில்லியன் மக்கள்தொகை கொண்ட கலிபோர்னியாவும் உள்ளன; பரப்பளவில் மிகச்சிறியதாக  பரப்புள்ள றோட் தீவும் மிகப் பெரியதாக   பரப்புள்ள அலாஸ்காவும் உள்ளன. நான்கு மாநிலங்கள்  மாநிலம் என்பதை விட பொதுநலவாயம் என தங்கள் அலுவல்முறையான பெயர்களில் குறிப்பிடுகின்றன.

மாநிலங்கள் கவுன்ட்டி அல்லது மாவட்டங்களாகப் பிரிக்கப்பட்டுள்ளன. இவற்றிற்கு உள்ளாட்சி அதிகாரங்கள் வழங்கப்பட்டிருப்பினும் இறையாண்மை இல்லை. மாவட்டக் கட்டமைப்பு மாநிலத்திற்கு மாநிலம் வேறுபடுகின்றது. மாநில அரசுகளுக்கு மக்கள் அதிகாரம் வழங்குகின்றனர்; தங்களுக்கான அரசியலமைப்புச் சட்டத்தைக் கொண்டுள்ளன. இவை அனைத்துமே மக்களாட்சித் தத்துவத்தை அடிப்படையாகக் கொண்டவை. ஒவ்வொரு மாநில அரசிற்கும் மூன்று பிரிவுகள் உள்ளன: ஆளுநர் (நிர்வாகம்), மாநில சட்டப்பேரவை (சட்டவாக்கம்), மாநில நீதிமன்றம் (நீதி பரிபாலனம்).
ஐக்கிய அமெரிக்க அரசியலமைப்பின் கீழ் மாநிலங்களுக்கு பல அதிகாரங்களும் உரிமைகளும் கொடுக்கப்பட்டுள்ளன; அரசியலமைப்புச் சட்டத் திருத்தங்களை ஏற்கும் அதிகாரமும் இவற்றில் ஒன்றாகும். பொதுவாக, உள்ளக சட்ட ஒழுங்கு, பொதுக் கல்வி, பொதுச் சுகாதாரம்,  உட்கட்டமைப்பு, உள்ளக போக்குவரத்து மற்றும் மாநிலங்களிடையேயான வணிகக் கட்டுப்பாடு ஆகியவை  மாநிலங்களின் பணிகளாகவும் பொறுப்புகளாகவும்  கருதப்படுகின்றன; இருப்பினும் தற்காலத்தில் இவற்றில் கூட்டரசு கணிசமான அளவில்  முதலீட்டை செய்துவருவதுடன் கட்டுப்பாடுகளையும் விதிக்கின்றது. காலவெள்ளத்தில், அமெரிக்க அரசியலமைப்பு திருத்தப்பட்டு வந்துள்ளது; அதன் பயன்பாடும் புரிதலும் மாறியுள்ளது. பொதுவாக மையப்படுத்தலை நோக்கிய பயணமாக இது உள்ளது. மாநிலங்களின் உரிமைகள் குறித்து தொடர்ந்து உரையாடப்பட்டு வருகின்றது.

மாநிலங்களும் அவர்களின் குடிகளும் கூட்டரசின் பேராயத்தில் அங்கம் பெறுகின்றனர்; செனட் மற்றும் கீழவை என்ற ஈரவைகளைக் கொண்ட சட்டமன்றத்தில் ஒவ்வொரு மாநிலத்திற்கும் இரண்டு செனட்டர்களும் குறைந்தது ஒரு கீழவை உறுப்பினரும் ஒதுக்கப்பட்டுள்ளனர்.  கீழவையில் கூடுதல் உறுப்பினர்கள் அந்த மாநிலத்தின்  மக்கள்தொகையை பொறுத்து வழங்கப்படுகின்றது.  இதற்காக பத்து ஆண்டுகளுக்கு ஒருமுறை மக்கள்தொகை கணக்கெடுப்பு அரசியலமைப்பின்படி கட்டாயமாக்கப்பட்டுள்ளது; அண்மையில் நடந்த கணக்கெடுப்பில்  மாநிலத்தின்  விகிதாச்சாரத்தின்படி உறுப்பினரிடங்கள் ஒதுக்கப்படுகின்றன. தவிரவும் ஒவ்வொரு மாநிலத்திற்கும் அமெரிக்கக் குடியரசுத் தலைவரைத் தேர்ந்தெடுக்கும் வாக்காளர் குழுவிற்கு தங்கள் மாநிலத்தின் செனட்டர்கள், கீழவை உறுப்பினர்களின் எண்ணிக்கைக்கு இணையான வாக்காளர்களை தேர்ந்தெடுக்கும் உரிமை உள்ளது.

ஒன்றியத்திற்கு புதிய மாநிலங்களைச் சேர்க்கும் அதிகாரத்தை அரசியலமைப்பு பேராயத்திற்கு வழங்கியுள்ளது.ஐக்கிய அமெரிக்க அரசியலமைப்பின் நான்காம்  சட்டவிதி, பிரிவு 3, சரத்து 1  1776இல் நிறுவப்பட்ட பிறகு  துவக்கத்தில் பதின்மூன்றாக இருந்த மாநிலங்கள் தற்போது 50ஆக உயர்ந்துள்ளது. கடைசியாக 1959இல் அலாஸ்காவும்  அவாயும் மாநிலங்களாக ஏற்கப்பட்டன.

மாநிலங்கள் ஒன்றியத்திலிருந்து பிரிந்து செல்வதற்கான அதிகாரம் உடையவையா என்பது குறித்து அரசியலமைப்பில் குறிப்பிடவில்லை.  உள்நாட்டுப் போரை அடுத்து சில ஆண்டுகளில் ஐக்கிய அமெரிக்க உச்ச நீதிமன்றம், டெக்சாசு எ. வைட் வழக்கில், ஒரு மாநிலம் தன்னிச்சையாக அவ்வாறு செய்ய இயலாது எனத் தீர்ப்பு வழங்கியது.Aleksandar Pavković, Peter Radan, Creating New States: Theory and Practice of Secession, p. 222, Ashgate Publishing, 2007.
 ஐக்கிய அமெரிக்காவின் மாநிலங்கள் 
ஐக்கிய அமெரிக்காவின் மாநிலங்களின் அஞ்சல் குறியீட்டுச் சுருக்கங்களும் தலைநகரங்களும்  எப்போது ஒன்றியத்தில் மாநிலமாக இணைக்கப்பட்டன என்னும் தகவல்களும் கீழே பட்டியலிடப்பட்டுள்ளன:

 ஆங்கிலச் சுருக்கம் மாநிலத்தின் பெயர் தலைநகரம் மாநிலமானது AL அலபாமா மான்ட்கோமரி திசம்பர் 14, 1819 AK அலாஸ்கா ஜூனோ சனவரி 3, 1959 AZ அரிசோனா பீனிக்சு பெப்ரவரி 14, 1912 AR ஆர்கன்சா லிட்டில் ராக் சூன் 15, 1836 CA கலிபோர்னியா சேக்ரமெண்டோ செப்டம்பர் 9, 1850 CO கொலராடோ டென்வர் ஆகத்து 1, 1876 CT கனெடிகட் ஹார்ட்பர்ட் சனவரி 9, 1788 DE டெலவெயர் டோவர் திசம்பர் 7, 1787 FL புளோரிடா தலகசி மார்ச் 3, 1845 GA ஜோர்ஜியா அட்லான்டா சனவரி 2, 1788 HI ஹவாய் ஹொனலுலு ஆகத்து 21, 1959 ID ஐடஹோ பொய்சி சூலை 3, 1890 IL இலினொய் இசுப்பிரிங்ஃபீல்ட் திசம்பர் 3, 1818 IN இந்தியானா இண்டியானாபொலிஸ் திசம்பர் 11, 1816 IA அயோவா டி மொயின் திசம்பர் 28, 1846 KS கேன்சஸ் டொபீகா சனவரி 29, 1861 KY கென்டக்கி பிராங்போர்ட் சூன் 1, 1792 LA லூசியானா பாடன் ரூஜ் ஏப்ரல் 30, 1812 ME மேய்ன் அகஸ்தா மார்ச் 15, 1820 MD மேரிலாந்து அனாபொலிஸ் ஏப்ரல் 28, 1788 MA மாசச்சூசெட்ஸ் பாஸ்டன் பெப்ரவரி 6, 1788 MI மிச்சிகன் லான்சிங் சனவரி 26, 1837 MN மினசோட்டா செயின்ட் பால் மே 11, 1858 MS மிசிசிப்பி ஜாக்சன் திசம்பர் 10, 1817 MO மிசூரி ஜெபர்சன் நகரம் ஆகத்து 10, 1821 MT மொன்ட்டானா ஹெலேனா நவம்பர் 8, 1889 NE நெப்ராஸ்கா லிங்கன் மார்ச் 1, 1867 NV நெவாடா கார்சன் நகரம் அக்டோபர் 31, 1864 NH நியூ ஹாம்சயர் காங்கர்ட் சூன் 21, 1788 NJ நியூ செர்சி இட்ரென்டன் திசம்பர் 18, 1787 NM நியூ மெக்சிகோ சாந்தா பே சனவரி 6, 1912 NY நியூ யோர்க் மாநிலம் ஆல்பெனி சூலை 26, 1788 NC வட கரொலைனா ராலீ நவம்பர் 21, 1789 ND வடக்கு டகோட்டா பிஸ்மார்க் நவம்பர் 2, 1889 OH ஒகையோ கொலம்பஸ் மார்ச் 1, 1803 OK ஓக்லகோமா ஓக்லஹோமா நகரம் நவம்பர் 16, 1907 OR ஓரிகன் சேலம் பெப்ரவரி 14, 1859 PA பென்சில்வேனியா ஹாரிஸ்பர்க் திசம்பர் 12, 1787 RI றோட் தீவு பிராவிடென்ஸ் மே 19, 1790 SC தென் கரொலைனா கொலம்பியா மே 23, 1788 SD தெற்கு டகோட்டா பியேர் நவம்பர் 2, 1889 TN டென்னிசி நாஷ்வில் சூன் 1, 1796 TX டெக்சஸ் ஆஸ்டின் திசம்பர் 29, 1845 UT யூட்டா சால்ட் லேக் நகரம் சனவரி 4, 1896 VT வெர்மான்ட் மான்ட்பீலியர் மார்ச் 4, 1791 VA வர்ஜீனியா ரிச்மண்ட் சூன் 25, 1788 WA வாஷிங்டன் ஒலிம்பியா நவம்பர் 11, 1889 WV மேற்கு வர்ஜீனியா சார்ல்ஸ்டன் சூன் 20, 1863 WI விஸ்கொன்சின் மேடிசன் மே 29, 1848 WY வயோமிங் செயென் சூலை 10, 1890

மாநிலங்களைத் தவிர ஐக்கிய அமெரிக்காவின் பிற பகுதிகளாவன:
 AS அமெரிக்க சமோவா
 DC வாசிங்டன், டி. சி., கூட்டரசின் தலைநகரம்
 GU குவாம்
 MP வடக்கு மரியானா தீவுகள், பொதுநலவாயம்
 PR புவேர்ட்டோ ரிக்கோ, பொதுநலவாயம்
 VI the அமெரிக்க கன்னித் தீவுகள்
 ஐகிய அமெரிக்காவின் நிலப்படத்தில் மாநிலங்கள் 

 மேற்சான்றுகள் 

 மேற்தகவல்களுக்கு 
 Stein, Mark, How the States Got Their Shapes, New York : Smithsonian Books/Collins, 2008. 
 வெளி இணைப்புகள் 
 Information about All States  from UCB Libraries GovPubs
 State Resource Guides, from the Library of Congress
 Tables with areas, populations, densities and more (in order of population) 
 Tables with areas, populations, densities and more (alphabetical) 
 State and Territorial Governments on USA.gov
 StateMaster – statistical database for U.S. states 
 U.S. States: Comparisons, rankings, demographics 

பகுப்பு:ஐக்கிய அமெரிக்க அரசியல் பிரிவுகள்
*